Vi boede tre nætter i denne dejlige lejlighed med vores tre børn. Der er god plads, da lejligheden har alle tre etager i huset. I stueetagen er der soveværelse, toilet og vaskerum; på 1. etage stue og køkken; på 2. etage bad/ toilet og tre børneværelser det ene med køjesenge. Fra det store vindue i lejligheden er der en fin udsigt over området. Det er den mest veludstyrede lejlighed og køkken, vi endnu har boet i, da værterne bor i lejligheden med deres fire børn til daglig. Så der er alt lige fra Nespresso til marsvin! Vi mødte familien ved vores ankomst og blev taget virkelig godt imod, og de havde endda lavet en kurv til os med bykort og lokale specialiteter. Værterne var meget venlige og stod til rådighed med al den hjælp og information, vi havde brug for. Vi fik også nøglerne til alle deres cykler, som vi dog ikke vovede at slippe børnene fri på i Amsterdams grachter! Lejligheden ligger i et meget roligt kvarter og med en privat parkeringsplads, som hører til lejligheden. Supermarked i 300m afstand. Der er kun 1 km gang til færgen, som hver halve time gratis sejler direkte til Centraalstation. Sejltid 10-15min. Det er en hyggelig måde at komme til og fra byen på.
Alt i alt en dejlig lejlighed, som kun kan anbefales. Den eneste ulempe er, at man ikke lige smutter hjem i løbet af dagen, men det var ikke noget problem for os.